VWs ID-serie fylder fem år – mere end 75.000 på de danske veje

Volkswagens ID-satsning på elbiler kan i denne måned fejre fem års fødselsdag. Den første model, ID.3, kørte ud på de danske veje i september 2020. I de efterfølgende år er serien blevt udvidet med storsællerten ID.4, ID.5, ID.Buzz og senest ID.7.

I alt er der blevet indregistreret 43.480 nye ID-modeller i Danmark i løbet af de fem år – og hertil er der kommet mere end 30.000 til landet som brugtimport. Samtidig er der indregistreret mere end tre tusinde af ID.Buzz som varebiler. Der kører altså mere end 75.000 ID-modeller rundt på de danske veje.

2024 blev skelsættende, da Volkswagen Danmark for første gang solgte flere el- end fossilbiler – 61 mod 39 procent. Godt hjulpet på vej af en faceliftet ID.3 og ID4’erens fortsatte succes. Tilbage i 2020 stod elbillerne for blot 11 procent af nyregistreringerne. I år til datoer andelen 74 procent elbiler og 26 procent fossilbiler (benzin, diesel og hybrider).

ID.4 dominerer på alle måder

Den absolut mest populære af ID-modellerne er ID.4, der blev introduceret i 2021. Siden er der blevet indregistreret 18.597 nye eksemplarer, ligesom der er kommet 13.506 eksemplarer hertil som brugtimport.

Det rækker til en tredjeplads på listen over de mest populære elbiler herhjemme – kun overgået af Teslas Model Y og Model 3. Men tager man søsterbilerne med – Skoda Enyaq, Audi Q4 e-tron og Ford Explorer, der alle er varianter af ID.4 – besætter den tre pladser på top 6. Femtepladsen går i øvrigt til en anden ID-model, nemlig ID.3, der har oplevet en stigende popularitet efter at den fik et facelift.

De mest populære elbiler i Danmark:

# | Model
1 | Tesla Model Y
2 | Tesla Model 3
3 | Volkswagen ID.4
4 | Skoda Enyaq
5 | Volkswagen ID.3
6 | Audi Q4 e-tron

(Kilde: Bilstatistik.dk)

Fremtiden ser klassisk ud

Volkswagen ser med spænding på næste skridt for ID-modellerne. På biludstillingen IAA i München præsenterede Volkswagen en ny navnestrategi, hvor klassiske modelnavne overføres til elbilerne.

ID. Cross kommer næste år.

Den første bliver minibillen ID. Polo, som lanceres i 2026 med en startpris på omkring 25.000 euro. Kort derefter følger den kompakte SUV ID. Cross og den helt billige ID. Every1, som ventes at få en prislap på cirka 20.000 euro.

VWs ID-serie fylder fem år – mere end 75.000 på de danske veje